**James Michael McEveley**, ofte kalt **Jay McEveley**, (født 2. november 1985 i Liverpool i Merseyside, England) er en skotsk landslagsspiller i fotball som har spilt for flere engelske klubber. Han spiller i øyeblikket for Swindon Town.

McEveley har vært i England sin U-21 tropp, men på grunn av at han har skotsk bestefar har han valgt å spille med det skotske flagget på brystet. Han har spilt 3 landskamper for Skottland.

Biografi
--------

### Klubblag

McEveley startet sin karriere i Everton i hjembyen Liverpool. Her spilte han på juniorlaget sammen med blant andre Wayne Rooney. McEveley ble frigitt fra Everton og skrev under på sin første profesjonelle kontrakt i november 2002 for Blackburn Rovers. Hans første kamp for Rovers kom 6. november 2002 da de spilte 2-2 mot Walsall i den engelske ligacupen. I ligasammenheng kom debuten 7. desember 2002 da Blackburn spilte 1-1 mot Bolton Wanderers. Totalt fikk McEveley med seg 9 ligakamper og 6 cupkamper for klubben fra Lancashire i 2002/03-sesongen.

På grunn av manglende spilletid i starten av 2003/04-sesongen for Rovers, signerte McEveley på en låneavtale med Burnley i desember 2003, og han spilte sin første kamp for *the Clarets* 13. desember 2003 da laget tapte 2-1 for Coventry City. Etter å ha spilt 4 ligakamper og 1 cupkamp for Burnley, sørget en kneskade i januar 2004 for at låneoppholdet ble avbrutt.

I første del av 2004/05-sesongen spilte han 4 ligakamper for Blackburn før han i mars 2005 skrev under på nok en låneavtale, denne gang med Gillingham. Han debuterte for Gillingham 12. mars 2005 i en ligakamp mot Leeds United, mens hans første mål for *the Gills* kom 15. mars 2005 i en ligakamp mot Stoke City. Totalt spilte han 5 ligakamper for Blackburn og 10 ligakamper for Gillingham i 2004/05-sesongen.

I august 2005 signerte McEveley sin tredje låneavtale, denne gang med Ipswich Town. Han debuterte for Ipswich den 10. september 2005 i en ligakamp mot Sheffield United og 5. november 2005 noterte han seg for sitt første mål for *the Tractor Boys* da laget slo Plymouth Argyle 3-1 i en ligakamp på Portman Road. Etter å ha spilt 19 ligakamper og scoret 1 ligamål for Ipswich i 2005/06-sesongen vendte han tilbake til Blackburn Rovers ved sesongslutt.

Etter 4 ligakamper og 3 cupkamper for Blackburn i første del av 2006/07-sesongen ble McEveley kjøpt av Derby County for £600 000 den 29. januar 2007. Han spilte sin første kamp for Derby 10. februar 2007 da de møtte Hull City i en ligakamp. Totalt ble det 15 ligakamper og 3 andre obligatoriske kamper for *the Rams* i siste del av 2006/07-sesongen. Den 26. desember 2007 scoret han sitt første mål for klubben fra Derbyshire. Det kom i en ligakamp mot Liverpool, og McEveley scoret Derbys mål i denne kampen som Liverpool vant 2-1. Totalt scoret McEveley 2 ligamål på 29 kamper for Derby i 2007/08-sesongen. Etter å ha startet i de 3 første ligakampene for *the Rams* i 2008/09-sesongen ble han satt ut av laget til fordel for Jordan Stewart, og for å få matchtrening valgte han å signere på en 1-måneds låneavtale med Preston North End den 29. september 2008. Jay McEveley debuterte for Preston 30. september 2008 da de tapte 2-0 for Swansea City.

### Landslag

Jay McEveley debuterte på det skotske landslaget den 22. august 2007 da Skottland slo Sør-Afrika 1-0 i en privatkamp. McEveley startet, og spilte hele kampen. Hans andre landskamp for Skottland spilte han 8. september 2007, og motstander i denne kampen var Litauen. Skotlland vant 3-1 i denne kvalifiseringskampen til EM i 2008, og McEveley spilte også samtlige minutter i denne landskampen. Hans tredje landskamp kom den 26. mars 2008 da Skottland spilte en privatkamp mot Kroatia på Hampden Park. McEveley startet på benken, men ble byttet inn i det 62. spilleminutt i en kamp som endte 1-1.

Karriere som spiller
--------------------

### Klubblag

|
|  |
| Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Blackburn Rovers | Kontrakt | 15 | 9 | 0 | 0 | 11/2002 - 12/2003 |
| Burnley | Lån | 5 | 4 | 0 | 0 | 12/2003 - 01/2004 |
| Blackburn Rovers | Kontrakt | 4 | 4 | 0 | 0 | 01/2004 - 03/2005 |
| Gillingham | Lån | 10 | 10 | 1 | 1 | 03/2005 - 05/2005 |
| Blackburn Rovers | Kontrakt | 1 | 1 | 0 | 0 | 05/2005 - 08/2005 |
| Ipswich Town | Lån | 19 | 19 | 1 | 1 | 08/2005 - 05/2006 |
| Blackburn Rovers | Kontrakt | 7 | 4 | 0 | 0 | 05/2006 - 01/2007 |
| Derby County | Kontrakt | 53 | 48 | 2 | 2 | 01/2007 - 09/2008 |
| Preston North End | Lån | 2 | 2 | 0 | 0 | 09/2008 - |

### Landslagskarriere for Skottland

|
|  |
| Landskamp | Motstander | Tidspunkt | Arena | Sted | Resultat1 | Mål | Klubb | Kampreferat |
| 1 | Sør-Afrika | 22/08-2007 | Pittodrie Stadium | Aberdeen | 1-0 | 0 | Derby County | BBC |
| 2 | Litauen | 08/09-2007 | Hampden Park | Glasgow | 3-1 | 0 | Derby County | BBC |
| 3 | Kroatia | 26/03-2008 | Hampden Park | Glasgow | 1-1 | 0 | Derby County | BBC |

**Fotnote**

* 1 Skottland sitt resultat er alltid nevnt først.

Meritter
--------

* Rykket opp til Premier League med Derby County da de vant playoff-finalen i Football League Championship i 2006/07-sesongen.

Referanser
----------

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2008-09* (side 468 og side 934). Headline Book Publishing, London. ISBN 978-0-7553-1820-9

Eksterne lenker
---------------

* (en) James McEveley – Transfermarkt Rediger på Wikidata

* (en) James McEveley – national-football-teams.com Rediger på Wikidata

* (en) James McEveley – Soccerbase.com Rediger på Wikidata

* (en) James McEveley – Soccerway Rediger på Wikidata

* (en) James McEveley – EU-Football.info Rediger på Wikidata

* (en) James McEveley – Skottlands fotballforbund Rediger på Wikidata

* (en) James McEveley – FBref Rediger på Wikidata